স্বীকারোক্তি থেকে আরও জানা যায়, ঘটনার বছরখানেক আগে নিহত গিয়াস উদ্দিনের বাসার সামনে দিয়ে যাওয়ার সময় তানভীরকে হাই-হ্যালো দেয় লীনা। কয়েকদিন পর একটি কাগজে লীনার মোবাইল নম্বর লিখে রাস্তায় ফেলে রাখে। সেই কাগজ তুলে নেয় তানভীর। এরপর তারা প্রতিদিন কথা বলতে থাকে। কয়েকদিন পর তারা মিরপুর স্টেডিয়ামের পাশে ফুচকার দোকানে দেখা করে। লীনা নিজেকে অবিবাহিত পরিচয় দেয়। তার বাসায় গেলে দুই সন্তান তার ভাইয়ের বলে পরিচয় দেয়। পরে একদিন বোটানিক্যাল গার্ডেনে লীনা নিজেকে বিবাহিত ও দুই সন্তানের মা বলে স্বীকার করে। এক পর্যায়ে সে জানায়, তার স্বামী অত্যন্ত খারাপ লোক। সে তাকে মারধর ও নির্যাতন করে। সে চরম মানসিক কষ্টে আছে। লীনার মা-বাবাও বিষয়টি বুঝতে চাইছে না। তানভীরকে লীনার অনেক ভালো লাগে। সে হ্যান্ডসাম, সুন্দর করে কথা বলে। গিয়াসকে খুন করলে দুই সন্তানসহ লীনা তার হবে। সঙ্গে গিয়াসের মার্কেট, বাড়িসহ সব সম্পত্তিও পাবে।